Likumprojekts

**Grozījumi Apdrošināšanas un pārapdrošināšanas likumā**

Izdarīt Apdrošināšanas un pārapdrošināšanas likumā (Latvijas Vēstnesis, 2015, 124. nr.; 2017, 152., 222. nr.; 2018, 97. nr.; 2019, 91., 132. nr.; 2020, 227. nr.) šādus grozījumus:

1. Aizstāt visā likumā vārdu "Komisija" (attiecīgā locījumā) ar vārdiem "Latvijas Banka" (attiecīgā locījumā), izņemot vārdu savienojumus "Komisijas lēmumu" 1. panta pirmās daļas 52. punktā, "Eiropas Komisija" (attiecīgā locījumā) 17. panta ceturtajā daļā, 40. panta piektajā daļā, 83. panta devītajā daļā, 86. panta otrajā un trešajā daļā, 115. panta otrajā daļā, 130. panta ceturtajā daļā, 161. panta sestajā daļā, 173. panta trešajā daļā, 177. un 178. pantā, 241. panta otrajā un ceturtajā daļā, 243. panta piektajā daļā, "Komisijas padome" 83. panta pirmajā daļā un "Komisijas kontā" 287. panta sestajā daļā, kā arī pārejas noteikumus.

2. Aizstāt visā likumā vārdus "finanšu un kapitāla tirgus" (attiecīgā locījumā) ar vārdiem "finanšu tirgus" (attiecīgā locījumā).

3. Izteikt 1. panta pirmās daļas 36. punktu šādā redakcijā:

"36) **mātes sabiedrība** – komercsabiedrība, kura kontrolē citu komercsabiedrību. Apdrošināšanas un pārapdrošināšanas sabiedrību grupas uzraudzības mērķiem par mātes sabiedrību tiek uzskatīta arī komercsabiedrība, kurai saskaņā ar Latvijas Bankas vērtējumu ir izšķiroša ietekme citā komercsabiedrībā;".

4.  14. pantā:

izteikt otrās daļas ievaddaļu šādā redakcijā:

"(2) Apdrošinātājs veic maksājumus Latvijas Bankai no ceturksnī saņemto apdrošināšanas prēmiju kopsummas šādā apmērā:";

izteikt trešo daļu šādā redakcijā:

"(3) Pārapdrošinātājs Latvijas Bankai maksā līdz 0,7 procentiem no ceturksnī saņemto pārapdrošināšanas prēmiju kopsummas.";

izslēgt ceturto un piekto daļu.

5. Papildināt 40. pantu ar septīto daļu šādā redakcijā:

"(7) Komisija nosaka Komisijai iesniedzamo informāciju un dokumentus, kas nepieciešami apdrošināšanas sabiedrības, ārvalsts apdrošinātāja filiāles un pārapdrošināšanas sabiedrības uzraudzības veikšanai, tajā skaitā šajā likumā paredzēto atļauju un saskaņojumu saņemšanai."

6. Izslēgt 46. panta pirmās daļas 1. punktā vārdu "normatīvo".

7.  76. pantā:

izslēgt pirmajā un otrajā daļā vārdu "normatīvajos";

papildināt piektās daļas 5. punktu pēc vārda "terorisma" ar vārdiem "un proliferācijas".

8.  83. pantā:

aizstāt pirmajā daļā vārdus "Komisijas padome" ar vārdiem "Latvijas Banka";

papildināt pirmo daļu ar otro teikumu šādā redakcijā:

"Šajā daļā minētās informācijas ierobežotas pieejamības statuss attiecas arī uz informāciju par apdrošinātāju, pārapdrošinātāju un tā klientu, kā arī apdrošinātāja, pārapdrošinātāja un tā klienta darbību, ja apdrošinātājam vai pārapdrošinātājam pasludināts maksātnespējas vai likvidācijas process vai tas likvidēts.";

papildināt pantu ar 1.1 un 1.2daļu šādā redakcijā:

"(11) Šā panta pirmās daļas noteikumi neierobežo Komisiju atbilstoši tās kompetencei apmainīties ar ierobežotas pieejamības informāciju, pamatojoties uz procesa virzītāja pieprasījumu krimināllietā, saglabājot sniegtajai informācijai ierobežotas pieejamības statusu.

(12) Šā panta pirmās daļas noteikumi neierobežo Komisiju atbilstoši tās kompetencei informēt tiesībaizsardzības iestādi par uzraudzības funkciju pildīšanas laikā konstatētu iespējamu noziedzīga nodarījuma izdarīšanu un sniegt tai visu nepieciešamo informāciju.";

papildināt otro daļu pēc vārdiem "ierobežotas pieejamības informāciju" ar vārdiem "par attiecīgo komersantu";

papildināt ceturto daļu pēc vārdiem "neatļautu izpaušanu" ar vārdiem "un ir ievērotas Latvijā spēkā esošās prasības personu datu aizsardzības jomā";

izteikt piektās daļas 4. punktu šādā redakcijā:

"4) tiesvedībā, kas ierosināta par šā likuma un uz tā pamata izdoto noteikumu pārkāpumiem.";

aizstāt sestajā daļā vārdu "ceturtās" ar vārdu "piektās";

izslēgt sestās daļas 5. punktu;

papildināt astoto daļu pēc vārda "pienākumi" ar vārdiem "kā arī apliecinājums, ka informācija būs pieejama tikai tām personām, kuras ir iesaistītas uzdevuma izpildē, un ka tām ir saistošas informācijas aizsardzības prasības atbilstoši šā panta septītajai daļai";

izteikt desmito daļu šādā redakcijā:

"(10) Šā panta sestās daļas 10. punktā minētajām iestādēm informācija, kas saņemta atbilstoši šā panta trešajai daļai un sestās daļas 1., 2., 3. un 4. punktam vai kas iegūta, veicot pārbaudes, tiek sniegta, ja citas valsts finanšu tirgus dalībnieku uzraudzības iestāde, no kuras attiecīgā informācija saņemta vai kuras valstī veikta pārbaude, ir devusi piekrišanu šīs informācijas izpaušanai.";

papildināt pantu ar divpadsmito, trīspadsmito, četrpadsmito un piecpadsmito daļu šādā redakcijā:

"(12) Komisija ir tiesīga pieprasīt apdrošinātājam vai pārapdrošinātājam informāciju, pamatojoties uz citas dalībvalsts apdrošinātāju vai pārapdrošinātāju uzraudzības iestādes pieprasījumu un tādas ārvalsts apdrošinātāju vai pārapdrošinātāju uzraudzības iestādes pieprasījumu, ar kuru ir noslēgts informācijas apmaiņas līgums. Šo informāciju citas valsts apdrošinātāju vai pārapdrošinātāju uzraudzības iestādes drīkst izmantot tikai mērķim, kuram tā pieprasīta.

(13) Papildus šā panta sestajā daļā noteiktajam Komisijai ir tiesības sniegt šajā pantā minēto ierobežotas pieejamības informāciju šādām institūcijām:

1) Starptautiskajam Valūtas fondam un Pasaules Bankai – finanšu sektora novērtēšanas programmai paredzētajiem izvērtējumiem;

2) Starptautisko norēķinu bankai – kvantitatīvās ietekmes pētījumiem;

3) Finanšu stabilitātes padomei – tās uzraudzības funkciju izpildei.

(14) Komisija šā panta trīspadsmitajā daļā minētajām institūcijām ierobežotas pieejamības informāciju sniedz, ja ir saņemts motivēts pieprasījums un ir ievēroti šādi nosacījumi:

1) pieprasījums ir pienācīgi pamatots, ņemot vērā konkrētos uzdevumus, ko pieprasītāja institūcija veic saskaņā ar tai tiesību aktos noteiktajām pilnvarām;

2) pieprasījums ir pietiekami precīzs attiecībā uz pieprasītās informācijas būtību, tvērumu un formātu, kā arī tās izpaušanas vai nosūtīšanas līdzekļiem;

3) ir sniegts apliecinājums, ka pieprasītā informācija ir nepieciešama konkrētu pieprasītājas institūcijas uzdevumu veikšanai un ka tā nepārsniedz šai institūcijai ar tiesību aktiem piešķirto uzdevumu tvērumu;

4) ir sniegts apliecinājums, ka informācija būs pieejama tikai tām personām, kuras ir iesaistītas uzdevuma izpildē, un ka tām ir saistošas informācijas aizsardzības prasības, kas ir līdzvērtīgas šā panta septītās daļas 2. punktā minētajām prasībām.

(15) Šā panta trīspadsmitajā daļā minētajām institūcijām pēc pieprasījuma izvērtēšanas Komisija nosūta tikai apkopotu vai anonimizētu informāciju un ar citu informāciju dalās tikai Komisijas telpās."

9. Papildināt 93.2pantu pēc vārda "terorisma" ar vārdiem "un proliferācijas".

10. Papildināt 94. pantu ar 1.1daļu šādā redakcijā:

"(11) Par apdrošināšanas vai pārapdrošināšanas darbības veikšanu bez apdrošināšanas vai pārapdrošināšanas licences saņemšanas Komisija ir tiesīga izteikt brīdinājumu vai uzlikt personai soda naudu līdz 142 000 *euro*."

11. Izteikt 284. pantu šādā redakcijā:

"**284. pants.**(1) Apdrošināšanas atlīdzība no Apdrošināto aizsardzības fonda tiek izmaksāta šā likuma [285. panta](https://likumi.lv/ta/id/274969#p285) pirmajā daļā noteiktajā apmērā un Latvijas Bankas noteiktajā kārtībā pēc tam, kad tiesa pasludinājusi apdrošinātāja vai dalībvalsts apdrošinātāja maksātnespējas procesu.

(2) Ja Apdrošināto aizsardzības fondā nepietiek līdzekļu apdrošināšanas atlīdzības izmaksai saskaņā ar šo likumu, Latvijas Banka var noslēgt aizņēmuma līgumu par trūkstošās summas aizņemšanos Latvijas, Eiropas Savienības vai ārvalstu tirgū.

(3) Slēdzot šā panta otrajā daļā minēto aizņēmuma līgumu, nepiemēro [Publisko iepirkumu likuma](https://likumi.lv/ta/id/133536-publisko-iepirkumu-likums) noteikumus. Latvijas Banka šādu aizņēmuma līgumu slēdz, izvēloties piedāvājumu ar zemāko aizdevuma procentu likmi.

(4) Naudas līdzekļus, kurus Latvijas Banka aizņēmusies trūkstošās summas segšanai apdrošināšanas atlīdzības izmaksām no Apdrošināto aizsardzības fonda līdzekļiem, Latvijas Banka atmaksā no Apdrošināto aizsardzības fonda."

12. Izslēgt 285. panta otrajā daļā vārdu "padomes".

13. Aizstāt 287. panta sestajā daļā vārdus "Komisijas kontā Latvijas Bankā" ar vārdiem "attiecīgā Latvijas Bankas kontā".

14. Papildināt pārejas noteikumus ar 33., 34. un 35. punktu šādā redakcijā:

"33. Šā likuma grozījumi, kas saistīti ar Finanšu un kapitāla tirgus komisijas pievienošanu Latvijas Bankai (vārda "Komisija" (attiecīgā locījumā) aizstāšana ar vārdiem "Latvijas Banka" (attiecīgā locījumā) visā likumā, izņemot vārdu savienojumus "Eiropas Komisija", "Komisijas padome", "Komisijas kontā" un pārejas noteikumus, grozījumi šā likuma 1. panta pirmās daļas 36. punktā, 14. pantā, 46. panta pirmās daļas 1. punktā, 76. panta pirmajā un otrajā daļā, 83. panta pirmajā daļā, 83. panta sestās daļas 5. punkta izslēgšana, 284. panta izteikšana jaunā redakcijā, grozījumi 285. panta otrajā daļā un 287. panta sestajā daļā), stājas spēkā vienlaikus ar Latvijas Bankas likumu.

34. Šo pārejas noteikumu 10., 14., 16., 17., 18., 19., 20. un 21. punktā noteikto Finanšu un kapitāla tirgus komisijas uzdevumu izpildi pēc Latvijas Bankas likuma stāšanās spēkā nodrošina Latvijas Banka.

35. Uz šā likuma pamata izdotie Finanšu un kapitāla tirgus komisijas normatīvie noteikumi un ieteikumi, kas pieņemti līdz Latvijas Bankas likuma spēkā stāšanās dienai, ir piemērojami līdz dienai, kad Latvijas Banka apstiprina attiecīgos noteikumus vai ieteikumus, bet ne ilgāk kā līdz 2024. gada 31. decembrim."

Finanšu ministrs

J. Reirs